સુપ્રિમ કોર્ટે અગસ્ટા વેસ્ટલેન્ડ વીવીઆઈપી હેલિકોપ્ટર સોદામાં લાંચના આરોપવાળી અરજી રદ્દ કરી દીધી છે. કોર્ટના આ નિર્ણયથી છત્તીસગઢના મુખ્યમંત્રી રમણસિંહના દીકરાને મોટી રાહત મળી છે. રમણસિંહના દીકરા અભિષેકસિંહ પર ૩૬૦૦ કરોડ રૃપિયાના ત્રણ વીવીઆઈપી હેલિકોપ્ટરના આ સોદામાં લાંચનો આરોપ હતો. આ સંબંધમાં એક અરજી કરાઈ હતી. તેના પર આજે સુપ્રિમ કોર્ટમાં સુનાવણી થઈ. સુનાવણી દરમિયાન જસ્ટિસ આદર્શ ગોયલ અને જસ્ટિસ ઉદય લલિતની કોર્ટે કહ્યું કે, અરજી રદ્દ કરી દેવામાં આવી છે, કારણ કે તેમાં કોઈ તથ્ય નથી.